SURAH AT-TIN 
Surah Tin 

Surah (95) - Makkiyah - 8 ayat 






Dengan nama Allah Yang Maha Penyayang dan Maha Pengasih. 



1. Demi buah tin dan buah zaytun. 

2. Dan demi Bukit Tursina. 

3. Dan demi negeri (Makkah) yang aman ini. 

4. Sesungguhnya Kami telah ciptakan manusia dengan sebaik-baik rupa 
bentuk. 



5. Kemudian Kami kembalikannya ke tingkat yang sebawah-bawahnya. 

6. Kecuali orang-orang yang beriman dan mengerjakan amalan-amalan 
yang salih, maka untuk mereka disediakan pahala yang tiada 
berkeputusan. 

O 

7. Oleh itu, apakah yang menyebabkan engkau mendustakan agama. 




8. Bukankah Allah itu Hakim yang paling adil? 

Hakikat pokok yang dikemukakan oleh surah ini ialah hakikat fitrah yang lurus yang 
menjadi asas tabiat manusia yang diciptakan Allah dan kesesuaian tabiatnya dengan tabiat 
iman. Dengan fitrah yang lurus, manusia boleh mencapai darjat yang sempurna yang 
ditentukan kepadanya, dan manusia akan jatuh ke darjat yang sebawah-bawahnya apabila 
ia menyeleweng dari fitrah yang lurus dan iman yang jujur itu. 

Allah kemukakan hakikat ini dengan bersumpah. 

(Pentafsiran ayat-ayat 1 - 3) 

1. "Demi buah tin dan buah zaytun." 




2. "Dan demi Bukit Tursina." 

3. "Dan demi negeri (Makkah) yang aman ini." 



Sumpah-sumpah seperti ini yang banyak kita jumpai di dalam surah-surah Juzu' 
'Amma ini merupakan sebuah ffern untuk dibentangkan hakikat fitrah manusia ini, dan 
biasanya frem-frem itu amat selaras pula dengan hakikat yang dibentangkan itu. 

Maksud dari "Bukit Tursina" ialah Bukit Tur tempat Nabi Musa a.s. diseru oleh 
Allah 'Azzawajalla. Maksud "negeri yang aman" ialah Makkah Baitullahil-Haram. 
Hubungan kedua-dua tempat ini dengan urusan agama dan iman adalah jelas sekali. 
Tetapi bayangan hubungan ini tidak jelas di dalam buah "tin dan zaytun" sejauh yang 
temampak kepada kami. Di sana terdapat berbagai-bagai pendapat yang ma'thur tentang 



Bukit Tursina, Ne- 
geri Makkah, 
Buah-buah Tin 
Dan Zaytun Mengi- 
ngatkan Tempat- 
tempat Dan Per- 
istiwa Kenangan Di 
Dalam Perjuangan 
Agama Aliah 

maksud dari tin dan zaytun itu. Ada pendapat yang mengatakan bahawa buah tin itu 
ialah isyarat kepada Turtina yang terletak berdekatan dengan Damsyik. Ada yang 
mengatakan ia adalah isyarat kepada pokok-pokok tin, di mana Adam dan isterinya 
Hawa mengambil daun-daunnya untuk menutup 'aurat mereka di dalam Syurga ketika 
mereka tinggal di sana sebelum turun ke dalam kehidupan dunia. Dan ada pula yang 
mengatakan bahawa yang dimaksudkan dengan tin itu ialah tempat tumbuhnya pokok 
tin di bukit yang menjadi tempat berlabuhnya bahtera Nuh a.s. 

Tentang "az-Zaytun" pula, ada pendapat yang mengatakan bahawa zaytun itu 
adalah isyarat kepada Turzita di Baitul-Maqdis. Ada pula yang mengatakan ia adalah 
isyarat kepada Baitul-Maqdis itu sendiri. Ada yang mengatakan ianya isyarat kepada dahan 
zaytun yang dibawa balik oleh burung merpati yang dilepas oleh Nabi Nuh a.s. dari atas 
bahtera untuk meninjau keadaan banjir dan apabila burung merpati itu pulang membawa 
dahan zaytun, maka fahamlah beliau bahawa bumi telah timbul dan menumbuhkan 
tumbuh-tumbuhan. 

Selanjutnya ada pendapat yang mengatakan bahawa yang dimaksudkan dengan tin 
dan zaytun itu ialah dua jenis buah-buahan yang dimakan yang dikenali umum, dan 
kedua-duanya bukanlah melambangkan sesuatu yang lain, atau kedua-duanya merupakan 
lambang dari bumi tempat tumbuhnya. 

Di tempat yang lain dari al-Qur'an, zaytun disebut di samping Bukit Tur. Firman 

Allah: 

20. "Dan pokok (zaytun) yang keluar dari Tursina yang mengeluarkan minyak 

dan lauk bagi orang-orang yang makan." 

(Surah al-Mu'minun) 

Di suatu tempat yang lain disebut j (pokok zaytun dan kurma). Sementara 

"tin" hanya disebut sekali sahaja di dalam al-Qur'an seluruhnya. 

Kerana inilah kami tidak dapat pastikan maksudnya yang sebenar. Apa yang dapat 
kami katakan ialah bahawa maksud yang lebih dekat dari sebutan buah tin dan buah 
zaytun di sini ialah isyarat kepada tempat-tempat dan peristiwa-peristiwa kenangan yang 
ada hubungan dengan agama dan iman, atau ada hubungan dengan asal mula kejadian 
manusia yang diciptakan dengan sebaik-baik bentuk rupa (mungkin sewaktu ia berada di 
dalam Syurga tempat pertama ia memulakan hidupnya) supaya isyarat itu sesuai dengan 
hakikat pokok yang dikemukakan di dalam surah ini atau supaya frem itu selaras dengan 
hakikat yang dibicarakannya mengikut kaedah al-Qur'an. 

(Pentafsiran ayat-ayat 4 - 6) 



Yang menjadi inti hakikat dalam surah ini ialah: 






4. "Sesungguhnya Kami telah ciptakan manusia dengan sebaik-baik rupa 
bentuk." 

5. 'Kemudian Kami kembalikannya ke tingkat yang sebawah-bawahnya." 




6. "Kecuali orang-orang yang beriman dan mengerjakan amalan-amalan 
yang salih, maka untuk mereka disediakan pahala yang tiada 
berkeputusan." 



Dari ayat ; ni jelas ternyata betapa besarnya perhatian Allah terhadap manusia. Sejak 
awal lagi ia diciptakan dalam bentuk yang sebaik-baiknya. Memang tiap-tiap kejadian itu 
diciptakan Allah dengan sebaik-baiknya, tetapi menyebut secara khusus bahawa manusia 
itu dijadikan dengan sebaik-baik susunan dan bentuk rupa dalam surah ini dan di tempat- 
tempat yang lain dari al-Qur'an, menunjukkan bahawa Allah memberi perhatian dan 'inayah 
yang lebih besar terhadap makhluk manusia. 

Perhatian dan 'inayah Allah yang besar terhadap makhluk insan ini, walaupun ia 
mempunyai titik-titik kelemahan dan sering dilanda kerosakan dan penyelewengan 
dari fitrah yang suci, menunjukkan ia mempunyai kedudukan yang tinggi di sisi Allah 
dan mempunyai nilai istimewa dalam susunan kejadian alam ini. Perhatian dan 'inayah 
Allah yang besar itu dapat dilihat dengan jelas dalam susunan kejadiannya yang amat 
rapi, sama ada dalam susunan anggota jasmani yang amat seni dan canggih atau dalam 
susunan kejadiannya yang unik atau dalam susunan kejadian rohaniyahnya yang 
mena'jubkan. 

Dalam ayat ini penekanan telah ditumpukan kepada ciri-ciri rohaniyahnya yang 
boleh jatuh terjunam ke darjat yang sebawah-bawahnya apabila manusia itu menyeleweng 
dari fitrahnya yang suci atau menyimpang dari iman yang lurus, kerana memang jelas 
bahawa ciri-ciri jasmaniyahnya tidak berubah dan jatuh kepada darjat yang sebawah- 
bawahnya. 



Kedudukan Isti- 
mewa Manusia Di 
Sisi Allah 



Kejatuhan Ciri Ro- 
haniyah Menanda- 
kan Kejatuhan Ciri 
Insaniyah Manusia 

Di dalam ciri-ciri rohaniyah inilah nampak jelas kelebihan kejadian insan, kerana ia 
dikurniakan kesediaan untuk meningkat ke darjat yang amat tinggi yang melebihi 
ketinggian darjat para malaikat al-Muqarrabin sebagaimana dibuktikan oleh kisah Mi'raj di 
mana malaikat Jibril a.s. terpaksa berhenti pada maqam tinggi yang tertentu, sedangkan 
Nabi Muhammad ibn Abdullah s.a.w. terus meningkat naik ke maqam yang lebih tinggi. Di 
samping itu juga manusia mempunyai kesediaan menggelonsor jatuh ke darjat yang 
sebawah-bawahnya yang tidak pernah dialami oleh mana-mana makhluk lain, iaitu merosot 
ke darjat yang membuat haiwan-haiwan itu lebih tinggi dan lebih baik darinya kerana 
haiwan-haiwan itu hidup dengan fitrahnya yang betul, iaitu mereka bertasbih kepada 
Allah dan melaksanakan fungsinya yang betul, mereka bertasbih kepada Allah dan 
melaksanakan fungsinya di alam ini dengan hidayat yang benar, sedangkan manusia 
yang merupakan sebaik-baik makhluk itu sanggup mengingkari Tuhan Penciptanya dan 
menggelonsor turun bersama hawa nafsunya ke darjat yang lebih bawah dari haiwan. 

4. "Sesungguhnya Kami telah ciptakan manusia dengan sebaik-baik rupa 
bentuk." 

Iaitu sebaik-baik kejadian dari segi fitrah dan kesediaan semulajadi. 

' \. 'Y. 

(jrtj. laloj j ^ 

5. "Kemudian Kami kembalikannya ke tingkat yang sebawah-bawahnya." 

Apabila ia menyeleweng dengan fitrahnya dari garis lurus yang ditunjukkan Allah, 
dan setelah diberi penjelasan dan kebebasan agar ia memilih salah satu dari dua jalan. 

6. "Kecuali orang-orang yang beriman dan mengerjakan amalan-amalan 
yang salih." 

Merekalah golongan manusia yang kekal di atas fitrahnya yang lurus, kemudian 
mereka lengkapkan pula fitrah mereka dengan iman dan amal salih, dan terus meningkat 
ke darjat yang sempurna yang diperuntukkan kepada mereka sehingga berakhir dengan 
kehidupan yang sempurna di negeri Akhirat, negeri yang sempurna! 




6. "Maka untuk mereka disediakan pahala yang tiada berkeputusan." 

Golongan insan yang menurun jatuh bersama fitrah mereka ke darjat yang paling 
bawah itu terus menjunam ke bawah hingga ia sampai dan menetap di lapisan Neraka 
yang terkebawah sekali, di mana nilai insaniyahnya tidak berharga lagi. 

Naik dan turun itu merupakan dua perhentian atau kesudahan bagi satu titik tolak, 
iaitu sama ada tegak di atas fitrah yang lurus serta menyempurna dan meningkatkannya 
dengan iman dan amalan yang salih, maka jalan ini akan membawa manusia kepada 
darjatnya yang sempurna dalam kehidupan yang penuh ni'mat, atau menyeleweng dari 
fitrah yang lurus dan meluncur ke bawah dan putus hubungan dengan hidayat Allah, maka 
jalan ini akan membawa manusia ke dasar Neraka dalam kehidupan yang penuh azab. 

Dari sini jelas ternyata nilai keimanan dalam kehidupan manusia. Keimanan itulah 
jalan naik yang menyampaikan fitrah manusia kepada matlamatnya yang sempurna. 
Keimanan itulah tali hubungan di antara fitrah manusia dengan Tuhan Penciptanya. 
Keimanan itulah nur yang menerangi jalan naik menuju kehidupan orang-orang yang kekal 
yang dimuliakan di sisi Allah. 

Apabila tali ini putus dan apabila nur ini padam, maka akibatnya manusia akan 
meluncur jatuh ke darjat yang paling rendah yang menggugurkan seluruh nilai 
kemanusiaannya dan hanya layak untuk menjadi bahan-bahan bakar api Neraka sama 
seperti ketul-ketul batu. 



(Pentafsiran ayat-ayat 7 - 8) 



Dan di bawah bayangan hakikat inilah manusia diseru: 






7. "Oleh itu, apakah yang menyebabkan engkau mendustakan agama." 




8. "Bukankah Allah itu Hakim yang paling adil?" 



Apakah yang menyebabkan engkau tidak percayakan agama sesudah menyedari 
hakikat ini, sesudah mengetahui nilai keimanan dalam kehidupan manusia dan sesudah 
melihat nasib mereka yang tidak beriman, yang tidak bersuluhkan nur hidayat dan tidak 
berpegang dengan tali Allah yang kukuh? 




Di Persimpangan 
Jalan Di antara 
Meningkat Seting- 
gi-tinggi Dengan 
Keimanan Atau 
Jatuh Serendah- 
rendah Dengan Ke* 
sesatan 



Keadilan Allah 



8. "Bukankah Allah itu Hakim yang paling adil. 

tidakkah Allah itu Pengadil Yang Maha Adil apabila Ia menetapkan hukuman-hukuman 
yang seperti ini? Atau tidakkah hikmat kebijaksanaan Allah mencapai matlamatnya dalam 
hukuman-hukuman yang telah ditetapkannya terhadap orang-orang Mu'min dan orang 
yang tidak Mu'min. 

Keadilan Allah itu amat jelas sekali, kerana itu dalam sebuah Hadith Marfu' dari Abu 
Hurayrah Rasulullah s.a.w. telah bersabda: 



"Apabila seseorang kamu membaca 
akhirnya ^ , maka hendaklah dia berkata: 

dan membaca ayat 



"Memang benar dan akulah salah seorang dari orang-orang yang 
menyaksikan keadilan-Mu itu." 




